kardosdrur/scandi-wiki huggingface dataset:
Sladan Peric

Slađan Perić ( født 15. april 1982) er en tidligere dansk, professionel fodboldspiller.

Spillerkarriere 
Sladan Perics foretrukne position er i det centrale forsvar, men han kan også dække højre back og den defensive midtbane.

Trods hans relativt unge alder, er Peric allerede en erfaren spiller. I Superligaen har han bl.a. spillet for Vejle Boldklub og Herfølge Boldklub, ligesom han i ungdomsårene var en del af talentarbejdet i Schalke 04.

Den 31. december 2013 var Peric's sidste arbejdsdag som fodboldspiller.

Referencer

Eksterne henvisninger 
 
 Spillerprofil på vejle-boldklub.dk 

Fodboldspillere fra Danmark
Fodboldspillere fra B.93
Fodboldspillere fra Kjøbenhavns Boldklub
Fodboldspillere fra FC Schalke 04
Fodboldspillere fra Herfølge Boldklub
Fodboldspillere fra Vejle Boldklub
Fodboldspillere fra FC Vestsjælland
Søren Pallesen

Søren Hedegård Pallesen (født 7. oktober 1977) er en tidligere dansk fodboldspiller, som startede 1. januar 2014 for Varde IF' s eliteherrehold.

Profil 

Pallesen havde som spiller Superliga-erfaring fra både Vejle Boldklub og Esbjerg fB. I 2006 skiftede han til Vejle Boldklub fra FC Fredericia, hvor han tre år i træk blev kåret til årets spiller.

Positioneret på den defensive midtbane var Pallesen en teknisk stærk playmaker, der var dygtig til at fordele boldene med omtanke. Desuden var han en alsidig spiller, der også kunne spille på positionerne som højre back og i centerforsvaret.

I sommeren 2009 skrev Søren Pallesen en tre-årig kontrakt med FC Fredericia, hvor han spillede, indtil han i marts 2013 stoppede sin karriere, grundet at han var blevet tilbudt et fast lærerjob. Han sagde efterfølgende: "Det har ikke været nogen nem beslutning, og jeg er stadig ikke helt afklaret med det, tror jeg. Men lærerjob hænger ikke på træerne, så derfor kunne jeg ikke sige nej.'' Han forsatte med "Jeg har ambitioner om at være træner, så jeg har sagt til ledelsen, at jeg vender tilbage."

Han vendte tilbage i efteråret 2013 som spiller og assistenttræner på Varde IF's førstehold, hvor han overtog cheftrænerstillingen i 2014.

Referencer

Eksterne kilder/henvisninger 

 Spillerprofil på fcfredericia.dk

Fodboldspillere fra Danmark
Fodboldspillere fra Esbjerg fB
Fodboldspillere fra Vejle Boldklub
Fodboldspillere fra FC Fredericia
Fodboldtrænere fra Danmark
Den Danske Blæserkvintet

Den Danske Blæserkvintet blev stiftet i 1968 og bestod af de samme fem musikere indtil 2017, hvor Peter Bastian døde.

Medlemmer  
 Verner Nicolet: fløjte
 Bjørn Carl Nielsen: obo
 Søren Birkelund: klarinet
 Bjørn Fosdal: horn
 Peter Bastian: fagot (1968-2017)

Referencer

Ekstern henvisning 
 Peter Bastian – Den danske Blæserkvintet 
 

Blæserkvintet
Musikgrupper fra 1968
Gone Baby Gone

Gone Baby Gone er en amerikansk kriminalfilm fra 2007, instrueret af Ben Affleck. Ben Affleck og Aaron Stockard har lavet filmmanuskriptet ud fra en roman af samme navn, skrevet af Dennis Lehane. I hovedrollerne er Casey Affleck og Michelle Monaghan som Patrick Kenzie og Angela Gennaro; to privatdetektiver, der deltager i jagten på en forsvundet 4-årig pige i Boston-bydelen Dorchester. Amy Ryan spiller den forsvundne piges mor Helene McCready, hvilket gav hende en nominering til en Oscar for bedste kvindelige birolle.

Filmen havde premiere 19. oktober 2007 i USA og 25. december 2007 i Danmark. I Storbritannien udskød man premieren til 18. april 2008, pga. den i medierne meget omtalte sag om den britiske pige Madeleine McCann, der forsvandt i 2007.

Eksterne henvisninger
 

Film fra 2007
Dramafilm fra USA
Kriminalfilm fra USA
Engelsksprogede film
Film instrueret af Ben Affleck
San Miguel bugt

San Miguel bugt (spansk:Golfo de San Miguel) er beliggende i Stillehavskysten i Darién, en provins i det østlige Panama.  

Panamas geografi
Bugter
Kim Kristensen (fodboldspiller)

Kim Kristensen (født 10 januar 1975) er en tidligere dansk fodboldspiller og -træner, der er cheftræner for Holstebro Boldklub.

Kim Kristensen var en teknisk dygtig og kreativ midtbanespiller, der havde et godt blik for spillet. På banen var han en ledertype, der tog ansvar og gik forrest.

Han har tidligere trænet bl.a Ringkøbing IF og 1. divisonsklubben Skive IK.

Spillerkarriere 
Frem til sommeren 2008 spillede Kim Kristensen for Vejle Boldklub i den danske 1. division. Han har tidligere spillet for bl.a. Brøndby IF, FC Midtjylland, Herfølge Boldklub og Boldklubben Frem og har mange Superligakampe på cv'et.

Trænerkarriere 
Kristensen blev i februar 2018 ny assistenttræner i Holstebro Boldklub. I juli 2018 blev han cheftræner.

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra Holstebro Boldklub
Fodboldspillere fra Herfølge Boldklub
Fodboldspillere fra FC Midtjylland
Fodboldspillere fra Boldklubben Frem
Fodboldspillere fra Ringkøbing IF
Fodboldspillere fra Tjørring IF
Fodboldspillere fra Skive IK
Eduardo Delani

Eduardo Delani Santos Leite (født 3. november 1981) er en brasiliansk tidligere fodboldspiller, der sidst spillede for den danske 1. divisionsklub Viborg FF.

Karriere 
Delani blev hentet til europæisk fodbold af Allsvenskan-klubben Halmstads BK, hvor han spillede 18 kampe inden en betændt øjensygdomme satte et midlertidigt stop for hans europæiske karriere.

Han vendte efterfølgende tilbage til brasiliansk fodbold, hvor han i en kort periode spillede for Clube de Regatas Brasil. Efter en kort periode som gadesælger i den brasilianske hovedstad Brasilia, hentede Vejle Boldklub Delani tilbage til Skandinavien.

I Vejle Boldklub spillede Delani højre wing eller angriber. Siden ankomsten i 2007 slog han sit navn fast som en lynhurtig, og driblestærk spiller, men også en spiller med meget store udsving præstationer.

Eduardo Delani scorede et fremragende mål på hovedstød efter hjørnespark i hans debutkamp for Viborg FF mod Hjørring i 1. division. Derudover havde han en flot assist til Viborgs andet mål, og leverede derudover en god præstation for de grønblusede.

Den rige fætter i AC Milan 
Delani er fætter til den brasilianske verdensstjerne, Kaká, der spiller for AC Milan I den italienske Serie A. Deres fædre er brødre, og deres mødre er søstre.

Ifølge Delani er Kaká som en bror for ham. De legede sammen som børn og er jævnligt i kontakt med hinanden. Kaká betalte på et tidspunkt en knæoperation for Delani, men ellers er der ikke penge mellem de to. Delani insisterer på at klare sig selv, og derfor levede han en kort overgang som gadesælger i Brasilia.

Guds hjælpende hånd 
Religion spiller en stor rolle i Delanis liv. Tilbage i Brasilien kom han i den lokale kirke mindst en gang om ugen, og via internettet holder han fortsat kontakt til sin kirke i Brasilien. 

Delani beder dagligt til Gud – ikke et fast antal gange eller på bestemte tidspunkter, men når han føler behov for det. Og netop bønnen spillede en vigtig rolle, da han slap ud af tilværelsen som gadesælger i Brasilia.

I juli 2007 opstod der pludselig mulighed for et fodboldmæssigt comeback i Skandinavien. Delani rejste direkte fra Brasilias gader til prøvetræning i Vejle Boldklub efter fire måneder helt uden fodbold. Formen lod naturligvis en del tilbage at ønske, men Delani vidste, hvad der stod på spil.

Aftenen inden testkampen i Give talte han i telefon med sin kone, og hun sagde »husk at bede til Jesus«. Det lovede Delani, og bønnen blev hørt. Delani spillede alle 90 minutter, og kort efter satte han sin signatur på en fuldtidskontrakt med Vejle Boldklub.

Referencer

Eksterne henvisninger 

 Delani finder hjælp hos Jesus , Vejle Amts Folkeblad, 28. juni 2008.

Fodboldspillere fra Brasilien
Fodboldspillere fra Vejle Boldklub
Fodboldspillere fra Guangzhou FC
Fodboldspillere fra Halmstads BK
Fodboldspillere fra Viborg FF
Greater London Authority

Greater London Authority (GLA) er den lokale myndighed som administrerer Greater London. GLA blev oprettet 3. juli 2000 og består af en valgt borgmester og London Assembly ("Londonforsamlingen") med 25 medlemmer. Ken Livingstone blev valgt som GLAs første borgmester. Nuværende borgmester (2018) er Sadiq Khan.

GLA erstatter til en vis grad Rådet for Greater London, som blev afskaffet af statsminister Margaret Thatcher i 1986. GLA blev etableret for at koordinere Greater Londons bydele, og borgmesterens rolle er at give London et fælles ansigt udad. Borgmesteren lægger forslag frem til politik og myndighedens budget, og udnævner ledere til byens transport- og udviklingsetater. Londonforsamlingen fører tilsyn med borgmesterens virksomhed og må godkende, og eventuelt ændre, budgettet.

Selv om GLA har mindre magt end det tidligere Råd for Greater London, har det også fået nogen fuldmagter som det tidligere Råd ikke havde, som at udnævne medlemmer af styret for Scotland Yard.

GLA's ansvarsområder er:
 Transport
 Politi
 Brand og beredskab
 Økonomisk udvikling
 Planlægning
 Kultur
 Miljø
 Helse

Eksterne henvisninger 
 Officielle side

Britiske myndigheder
Jimmi Klitland

Jimmi Klitland (født 19. februar 1982) er en dansk, professionel fodboldspiller,

Han er en målmand, der har fået sin fodboldopdragelse i Brøndby IFs ungdomsafdeling.

Klitland har bl.a. repræsenteret Vejle Boldklub i den danske Superliga. I januar 2008 underskrev han en 1½-årige kontrakt med den østjydske traditionsklub.
Med kontrakten i Vejle Boldklub fik Klitland for første gang mulighed for at koncentrere sig hundrede procent om fodbolden. I Vejle fik han dog hård konkurrere fra den rutinerede keeper Jimmy Nielsen og fik derfor ingen kampe for 1. holdet.

Efter kontraktudløb i Vejle rykkede Klitland tilbage til Sjælland og var midt i juni 2009 tæt på at stoppe karrieren som fodboldspiller på grund af manglende interesse fra andre klubber, og i stedet finde et job som snedker.

Klitland er i dag målmandstræner i Brøndby IFs ungdomsafdeling Brøndby Masterclass.

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra Boldklubben Frem
Fodboldspillere fra Køge Boldklub
Fodboldspillere fra Ølstykke FC
Fodboldspillere fra Boldklubben Skjold
Active Denial System

Active Denial System (ADS), et amerikansk, ikke-skadeligt våbensystem, der kan anvendes blandt andet som strålekanon.

Systemet udsender højfrekvente radiobølger, der føles som kogende vand, når de rammer en person. Der er ingen bivirkninger, og våbnet kan blandt andet anvendes til at slå demonstranter tilbage.

Strålen affyres med lysets hastighed og rammer alt på dens vej med en intens varmestråling. Et skud varer i fire sekunder.

Se også
 Long Range Acoustic Device

Referencer

Eksterne henvisninger 

Våben
ADS

ADS kan have flere betydninger:

 ADS (band) – dansk punkband
 Active Denial System – ikke skadeligt våbensystem
 Automated Decision Systems – Ledelsesteori
100 Years Ago

"100 Years Ago" er en sang fra The Rolling Stones, som var på deres album Goats Head Soup fra 1973.

Den er krediteret til Mick Jagger og Keith Richards, og guitarist Mick Taylor sagde på tidspunktet for dens udgivelse:” Nogen af de sange vi brugte (til dette album) er meget gamle. ”100 Years Ago” var en som Mick (Jagger) havde skrevet to år tidligere, og som vi ikke havde fået brugt før nu” . Sangen tekst viser Jagger der tænker over årene;  

Sangens hastighed bliver sat betydeligt ned før mellemspillet hvor Jagger begynder at synge i en dræven, og begynder så igen at speede op, og blive til en slags funk . 

Indspilningerne foregik i musik studiet på Kingston, Dynamic Sound Studios, i november og december, 1972, med det afsluttende arbejde i juni, 1973. Jagger sang, mens Taylor spillede sangens guitarer, og Bill Wyman og Charlie Watts der henholdsvis spillede bass og trommer. Nicky Hopkins spillede klaver, mens Billy Preston spillede clavinet. Koret bestod af Richards og Jagger .

Eksterne kilder og henvisninger 
Officiel tekst 
Hør The Rolling Stones ”100 Years Ago”

Fodnote 

Rolling Stones-sange
Moby Dick

Moby Dick er en roman af den amerikanske forfatter Herman Melville.

Den udkom i England og USA i 1851. Det er sømanden Ismaels beretning om livet om bord på hvalfangeren Pequod og kaptajn Ahabs besættelse af jagten på den enorme kaskelothval, albinoen Moby Dick.

Romanen er filmatiseret flere gange: 1930; i 1956 med Gregory Peck i hovedrollen og John Huston som regissør; 1978 og 1999.

Baggrund 
Melville fik inspiration til romanen af to begivenheder:
 I 1820 blev skibet Essex fra Nantucket sænket af en kaskelothval i Stillehavet. Kaptajnen George Pollard var kun 29 år, da hans skib gik ned, og han overlevede og vendte tilbage til Nantucket, hvor han blev kaptajn på  hvalskibet, Two Brothers. Men det skib gik på et koralrev i 1823, og derefter var der ingen, der ville betro den uheldige Pollard et skib. Han levede resten af livet på land som nattevagt. Pollard havde fortalt om Essexs forlis til andre kaptajner og til missionæren George Bennet. For Bennet lød beretningen som et skriftemål. I 92 dage og søvnløse nætter drev de overlevende rundt på havet i en utæt båd uden mad. Pollards mandskab gik fra forstanden under den nådesløse sol, der var kannibalisme og de to skibsdrenge led en frygtelige skæbne; den ene var Pollards fætter, den 17-årige Owen Coffin. " Mere kan jeg ikke fortælle Dem; mit hoved står i brand ved mindet," sagde Pollard til Bennet. 

I Nantucket gik han under tilnavnet Jonas efter sit uheldige møde med hvalen. I 2008 blev vraget af Two Brothers fundet 970 km ud for Honolulu. 
 I 1830'erne blev den legendariske albino-kaskelothval Mocha Dick  (opkaldt efter øen Mocha udenfor Chile) endelig ombragt. Mocha Dick var frygtet efter mindst 100 sammenstød med mennesker.

Noter

Eksterne henvisninger 
 Moby Dick på Litteratursiden.dk
 SDU om Moby-Dick
 Om Herman Melville og Moby Dick på dansk
 Melville til søs 

Romaner fra USA
Litteratur i 1851
Team LH-DT

Team LH-DT er et holdfællesskab indenfor herrehåndbold mellem de to vestsjællandske håndboldklubber, Løve-Høng Håndbold (stiftet 1. august 1975) og Dianalund/Tersløse Håndboldklub (stiftet 1. april 1990). Holdfællesskabet har hjemmehørende i de to byer, Høng (Kalundborg Kommune) og Dianalund (Sorø Kommune). Selvom samarbejdet først blev officielt 1. august 2005, så startede de to moderklubber dog allerede spillerudvekslingen i august 2004. 1. holdet startede i serie 1, mens 2. holdet spillede i serie 2. Holdfællesskabet Team LH-DT blev officielt opløst 17. september 2008.

Generel info

Nuværende spillertrup 
Klubbens spillertrup omfatter følgende håndboldspillere:

Rækker / placeringer 
2008/2009: 3. division = ?. plads

2007/2008: 3. division = 9. plads

- Vinder af EM for KFUM-landshold

2006/2007: Sjællandsserien = 2. plads

- Vinder af SHF's Serie Cup, række 1

2005/2006: Sjællandsserien = 6. plads

2004/2005: Serie 1 = 1. plads

- Vinder af sjællandsmesterskabet for serie 1-hold

Statistik 
Flest scoringer:

- Thomas D. V. Larsen (f. 9. juli 1981), højre back 

538 scoringer, heraf 51 på straffekast / 70 kampe

- Jacob V. Larsen (f. 16. oktober 1976), venstre back

286 scoringer, heraf 19 på straffekast / 49 kampe

Flest kampe:

- Morten W. N. Andersen (f. 1. december 1982), playmaker

91 kampe / 270 scoringer, heraf 131 på straffekast

- Rico K. Jørgensen (f. 13. november 1982), målvogter

88 kampe / 3 scoringer, heraf 1 på straffekast

Generelt:

- 93 officielle kampe, fordelt på 55 vundne, 9 uafgjorte og 29 nederlag

- 2638 scoringer, heraf 214 på straffekast

Eksterne link
 Hjemmeside for Team LH-DT 
 Hjemmeside  for Løve-Høng Håndbold
 Hjemmeside  for Dianalund/Tersløse Håndboldklub

Håndboldklubber i Danmark
Dianalund
Høng
Etableret i 2005
Ophørt i 2008
Office of Public Sector Information

Office of Public Sector Information (OPSI) er en britisk myndighed med ansvar for publikation af offentlig information. Den omfatter Her Majesty's Stationery Office (HMSO), som publicerer dokumenter fra regeringen, inkluderet love og forskrifter, samt mindre informationstjenester knyttet til den offentlige forvaltning. OPSI er siden oktober 2006 en del af The National Archives, og er ansvarlig for at håndhæve Crown Copyright. 

OPSI ledes af en direktør, som altid er identisk med Controller of HMSO, og som også er leder for Queen's Printer of Acts of Parliament, Queen's Printer for Scotland og Government Printer for Northern Ireland. Dette medfører at OPSI, gennem HMSO, publicerer blandt andet London Gazette, Edinburgh Gazette, Belfast Gazette og al lovgivning fra Det britiske parlament, Det skotske parlament og andre lovgivende organer. Controller of HMSO udnævnes gennem Letters Patent til embede som Queen's Printer of Acts of Parliament, som egentlig ligger udenom OPSIs mandat. Historisk har det været en række andre opgaver som har ligget til embedet, som trykning af King James Bible og Book of Common Prayer i England, Wales og Nordirland (men ikke i Skotland). Embedet indehaves pr. 2007 af Cambridge University Press, og er således ikke lagt til én enkelt person. 

Britiske myndigheder
Mark Shuttleworth

Mark Richard Shuttleworth (født 18. september 1973) er en sydafrikansk iværksætter og den anden rumturist og første afrikaner i rummet. Han er bedst kendt som manden bag Ubuntu Linux distributionen.

Nu bor han i London og har dobbelt statsborgerskab i form af sydafrikansk og britisk statsborgerskab.

Barndom 
Shuttleworth blev født i Welkom, Fristatprovinsen, Sydafrika. 

Efter at have gået i skole på Diocesan College, tog Shuttleworth en Business Science grad i Finance og Management information systems på University of Cape Town.

Karriere 
Shuttleworth grundlagde firmaet Thawte i 1995, der beskæftiger sig med digitale certifikater og internet sikkerhed og solgte firmaet til VeriSign i december 1999, hvorved han tjente ca. 575 millioner US dollars.

I September 2000, grundlagde Shuttleworth HBD Venture Capital, der støtter iværksættere.

I marts 2004 grundlagde han Canonical Ltd., der beskæftiger sig med fremme og kommerciel støtte til fri software projekter.

Rumrejse 
Shuttleworth blev kendt i hele verden den 25. april 2002 da han deltog i en rumrejse på den russiske Sojuz TM-34 mission, hvilket han betalte ca. 20 millioner US dollars for. To dage senere ankom han med Sojuz-rumskibet til Den Internationale Rumstation, hvor han tilbragte 8 døgn og deltog i eksperimenter der havde at gøre med forskning i AIDS og arvemasse. Den 5. maj 2002, kom han tilbage til jorden. For at kunne deltage i rumrejsen havde Shuttleworth været nød til at gennemgå et års træning og forberedelser der blandet andet indebar et ophold på 7 måneder i Stjernebyen i Rusland.

Kilder 

Rumturister fra Sydafrika
Linux
Iværksættere
Marsha Thomason

Marsha Lisa Thomason (født 19. januar 1976 i Moston, Manchester, England) er en engelsk skuespillerinde, der er i USA er bedst kendt for sin rolle som Nessa Holt i de første to sæsoner af NBCs Las Vegas, og for sin tilbagevendende rolle som Naomi Dorrit i American Broadcasting Companys hit-dramaserie Lost.

Eksterne henvisninger 

 

Skuespillere fra England
Personer fra Manchester
Tania Raymonde

Tania Raymonde (født Tania Ferreti Katz den 22. marts 1988) er en amerikansk skuespillerinde. Hendes første større rolle var i tv-serien Malcolm in the Middle, hvor figurerede som Cynthia Sanders. Hun medvirker også som Alex i American Broadcasting Companys Lost.

Eksterne henvisninger 
 

Skuespillere fra USA
Peter Meyn

Peter Meyn (født 8. april 1749 i København, død 11. april 1808 sammesteds) var en dansk arkitekt og stadsbygmester i København, far til arkitekt Christian Meyn.

Liv og gerning 

Meyn var søn af snedkermester Anton (Anthoni) Christian Meyn (1712-1782) og Helene f. Klefts, blev født i København og døbt 11. april 1749. Han gennemgik Kunstakademiet med hæder og vandt dets forskellige medaljer, 1768 den store guldmedalje for opgaven En kongl. Militærskole for 100 Officersbørn. Han uddannede sig til bygmester under C.F. Harsdorff og blev 1771 kongelig bygningskonduktør, i hvilken egenskab han bl.a. ledede opførelsen af Christian VI’s og Frederik V’s gravkapel ved Roskilde Domkirke.

1777 rejste han til udlandet på Akademiets stipendium og blev borte i 6 år, hvori han særlig gjorde studier i Frankrig og Italien. Ved sin hjemkomst blev han agreeret af Akademiet og 1783 medlem på opgaven Et publik Bibliothek; samme år udnævntes han til 2. professor i bygningskunst, 1789 til stadsbygmester med bolig i Prinsens Palais og 1799, efter Harsdorffs død, til 1. professor ved Akademiet.

Som stadsbygmester spillede Meyn en betydelig rolle ved alle offentlige byggeforetagender; han var medlem af Slotskommissionen, han arbejdede i 1787-88 ivrigt for at få rejst en statue af Tordenskiold på Sankt Annæ Plads, han udviklede en ikke ringe energi efter den store ildebrand 1795, og han opførte gitteret omkring Rosenborg Have med butikkerne og de monumentale portpartier 1804.

Man har tillagt Meyn Kurantbankens bygning, som 1786 blev opført ved siden af Børsen og i forbindelse med denne, men efter de nyeste Oplysninger mener man nu, at det er Harsdorffs ændrede udkast, der er fulgt, og at Meyn kun har ledet arbejdet. Bankbygningen er senere nedrevet.

Meyns hovedværk er det kirurgiske akademi i Bredgade, fuldført 1787, en anselig, velproportioneret bygning, som ved sin ro og holdning altid vil bevare sin stilling som en af Københavns smukkeste bygninger fra denne periode. Winkler har stukket tegningerne til den paa 7 Plader.

Ægteskaber 

1783 ægtede Meyn Mette Marie Jensen (f. 1763, d. 1785), datter af Peder Jensen og Anne Marie f. Reimer, og efter dennes død 1786 Charlotte Amalie Avemann (f. 1763, d. 1830), datter af kældermester Johan Vilhelm Avemann og Charlotte Amalie f. Svendsen.

Han er begravet på Assistens Kirkegård.

Eksterne henvisninger 
 

 

Personer i Dansk Biografisk Leksikon
Arkitekter fra Danmark
Danskere i 1700-tallet
Stadsarkitekter i København
Ansatte ved Kunstakademiets Arkitektskole
Klassicistiske arkitekter
Personer fra København
Hofbygmestre fra Danmark
Kongelige bygningsinspektører
Medlemmer af Det Kongelige Akademi for de Skønne Kunster
Blake Bashoff

Blake Warren Bashoff (født 30. maj 1981) er en amerikansk skuespiller, bedst kendt for sin rolle som Moritz Stiefel i Spring Awakening. Han har også medvirket med gæsteoptræden i en række andre serier, herunder som Karl i Lost.

Eksterne henvisninger 

 

Skuespillere fra Pennsylvania
Personer fra Philadelphia